EL CASTELL D'ALAQUÀS ACULL LA TAULA DE RECONSTRUCCIÓ 'SERÀ CIUTATS VERDES' DE LA FUNDACIÓ HORTA SUD
21/02/2024

# EL CASTELL D'ALAQUÀS ACULL LA TAULA DE RECONSTRUCCIÓ 'SERÀ CIUTATS VERDES' DE LA FUNDACIÓ HORTA SUD

*   21/02/2024
*   [Medi ambient](/categoria/9/0/medi_ambient)
*   [Imprimir](#)
*   Compartir
*    https://www.alaquas.org/documento.asp?id\_do=21788

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21788%2F0&title=Ajuntament%20d%27Alaqu%C3%A0s.%20Premsa.EL%20CASTELL%20D%27ALAQU%C3%80S%20ACULL%20LA%20TAULA%20DE%20RECONSTRUCCI%C3%93%20%27SER%C3%80%20CIUTATS%20VERDES%27%20DE%20LA%20FUNDACI%C3%93%20HORTA%20SUD)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21788/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21788/21022024img_9742_Form_4.jpg)](https://www.alaquas.org/ficheros/documentos/2024/2/21788/21022024img_9742_Form_10.jpg "<a href='https://www.alaquas.org/ficheros/documentos/2024/2/21788/21022024img_9742_Form_10.jpg' target=_blank><i class='fa fa-external-link' aria-hidden='true'></i>.EL CASTELL D'ALAQUÀS ACULL LA TAULA DE RECONSTRUCCIÓ 'SERÀ CIUTATS VERDES' DE LA FUNDACIÓ HORTA SUD</a>")

La importància de la planificació, la participació i implicació ciutadana, la coordinació en el disseny d'estratègies i una visió verda transversal, fonamentals per a l'èxit en els nous reptes de futur.

El Castell d’Alaquàs ha acollit hui dimecres 21 de febrer la taula de reconstrucció ‘Serà Ciutats Verdes’ organitzada per la Fundació Horta Sud dins del projecte Serà Horta Sud 2030, una iniciativa que va sorgir fa 3 anys amb la finalitat de conscienciar, debatre i proposar mesures i accions alineades amb el compliment de l'Agenda Urbana 2030 i els ODS per a la vertebració i millora de la comarca i la qualitat de vida de la seua gent.

La jornada ha sigut inaugurada per l’Alcalde d’Alaquàs, Toni Saura, el president de la Mancomunitat de l'Horta Sud i Alcalde de Sedaví, José Cabanes i el president de la Fundació Horta Sud, Julio Huerta. Han estat presents també l’Alcaldessa de Catarroja, Lorena Silvent, l'Alcalde d'Aldaia, Guillermo Luján, l'Alcalde de Viladecans, Carlos Ruiz, el Regidor de Desenvolupament Sostenible d’Alaquàs, Sebastián Ruiz, el Regidor d’Urbanisme d’Alaquàs, Jaime Marqués, la Regidora de Comunicació i Participació Ciutadana d’Aldaia, Laura Delgado, el Regidor d’Economia i Hisenda de l’Ajuntament de Quart de Poblet i representants d’altres administracions, col·lectius i associacions implicades.

En les intervencions, Toni Saura ha destacat que “la reflexió sobre el futur és fonamental perquè el que plantegem cap al futur ens va a marcar el camí pel qual hem d’anar” i ha felicitat la Fundació Horta Sud pel seu trebal i esforç en “aquesta tasca de reflexió en la nostra comarca”. El primer edil ha destacat que “nosaltres estem molt contens del nostre treball i de la planificació del nostre Pla General d’Ordenació Urbana perquè va plantejar la visió de com havia de ser Alaquàs i que hem continuat”.  José Cabanes ha recordat que “l’Horta sud és una comarca que ve de ser agrícola i que és important tornar-li a la nostra terra la sostenibilitat que es mereix, per això, és fonamental la conscienciació a les i els més menuts per a un futur millor”. Julio Huerta a continuació han realitzat un balanç del projecte així com el seu estat i els grups de treballs en què s’està treballant.

Després de les intervencions s’ha iniciat una taula d’experiències d’èxit a càrrec de l’Alcalde de Viladecans, Carles Ruiz i del Regidor de Desenvolupament Sostenible de l’Ajuntament d’Alaquàs, Sebastián Ruiz, que ha explicat quines són les principals actuacions que ha dut a terme Alaquàs per a poder fer front a la crisi climàtica. El Regidor ha posat en valor el treball realitzat des de l’any 1979 en el disseny d’un Alaquàs “envoltat d’alberedes i amb grans parcs verds per a la ciutadania com una aposta ferma que ens ha permés treballar amb perspectiva verda”. Sebastián ha recordat l’aposta d’Alaquàs per la renaturalització amb la plantació d’arbres i la generació de corredors verds i la projecció d’accions comptant amb la iniciativa social.

A continuació ha tingut lloc la ponència “El sistema verd comarcal” a càrrec de l’arquitecte Vicent García, arquitecte redactor del Pla General d’Ordenació Urbana d’Alaquàs així com del Projecte de Rehabilitació i Director del Pla Director del Castell d’Alaquàs.

Després d’una pausa s’han celebrat les dues taules de reconstrucció. La primera, la d’associacions, ha estat protagonitzada per Lorena Mulet, de Per l’Horta, i per Salvador Pérez, de Del Camp a la Taula. La segona taula, l’administració pública i model de ciutat, ha estat formada pel Regidor d’Economia  i Hisenda i responsable de Mobilitat i Projectes Europeus de la Mancomunitat de l'Horta Sud, Bartolomé Nofuentes, el cap de secció de Canvi Climàtic i Transició Energètica a la Diputació de València, Joan Aguado i l’ambaixadora del Pacte Europeu pel Clima, Carmen Marqués Ruiz.